b'\n_START_ARTICLE_\nBengt Gottfried Forselius\n_START_PARAGRAPH_\nBengt Gottfried Forselius (1660 Harju-Madise \xe2\x80\x93 19. marraskuuta 1688 It\xc3\xa4meri) oli virolainen opettaja ja seminaarin perustaja. H\xc3\xa4nen is\xc3\xa4ns\xc3\xa4 oli Pohjois-Viroon muuttanut ruotsalainen pappi Johann Forselius, joka Suomessa opetettuaan siirtyi Viroon. _NEWLINE_Forselius opiskeli lakia Wittenbergin yliopistossa. H\xc3\xa4n perusti Tarttoon opettajaseminaarin, Forseliuksen seminaarin. Forselius k\xc3\xa4vi Tukholmassa useaan otteeseen hakemassa tukea toiminnalleen, sill\xc3\xa4 kartanonherrat vastustivat opetusta. H\xc3\xa4n l\xc3\xa4hti j\xc3\xa4lleen 1688 esittelem\xc3\xa4\xc3\xa4n oppilaitosta Tukholmaan kuningas Kaarle XI:lle ja otti mukaansa kaksi poikaa Ignatsi Jaakin, joka oli Kambjasta, ja Pakri Hansu J\xc3\xbcrin, joka oli Harju-Madisesta, esittelem\xc3\xa4\xc3\xa4n taitoja. He saivat kuninkaalta taidoistaan kultarahan, ja kuningas nimitti Forseliuksen Viron- ja Liivinmaan kansankoulujen tarkastajaksi, mutta h\xc3\xa4n hukkui paluumatkalla It\xc3\xa4merell\xc3\xa4 19. marraskuussa 1688._NEWLINE_Forseliuksen kunniaksi on 1989 perustettu B. G. Forseliuse Selts, jonka ensimm\xc3\xa4inen puheenjohtaja oli Arnold R\xc3\xbc\xc3\xbctel. Seura jakaa useita tunnustuksia, muun muassa B. G. Forseliuksen mitalia. Seuran suunnitelmissa on kunnostaa Forseliuksen synnyinkoti.'